ฮั่งเส็งปิดลบ 61.06 จุด นลท.วิตกเฟดขึ้นดอกเบี้ย
ฮั่งเส็งปิดลบ 61.06 จุด นลท.วิตกเฟดขึ้นดอกเบี้ย
5 มิ.ย. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวลดลง โดยดัชนีฮั่งเส็งลดลง 61.06 จุด หรือ 0.24% ปิดวันนี้ที่ 25,862.99 จุด ขณะที่นักลงทุนจับตาการประชุมของธนาคารกลางสหรัฐ (เฟด) ในวันที่ 13-14 มิ.ย.นี้
ทั้งนี้ มีกระแสคาดการณ์เพิ่มขึ้นเป็นวงกว้างว่า เฟดจะปรับขึ้นอัตราดอกเบี้ยในการประชุมวันที่ 13-14 มิ.ย.นี้ แม้ตัวเลขจ้างงานนอกภาคการเกษตรเดือนพ.ค.ของสหรัฐเพิ่มขึ้นน้อยกว่าที่นักวิเคราะห์คาดการณ์ไว้ก็ตาม
CME Group ระบุว่า จากการใช้เครื่องมือ FedWatch วิเคราะห์ภาวะการซื้อขายสัญญาล่วงหน้าอัตราดอกเบี้ยสหรัฐ พบว่า นักลงทุนคาดการณ์ว่ามีโอกาสสูงถึงเกือบ 94% ที่เฟดจะปรับขึ้นอัตราดอกเบี้ยในการประชุมเดือนนี้